במסגרת כנס המפתחים שערכה גוגל בחודש שעבר, היא הציגה בין היתר את Google Lens, אפליקציה חדשה שנעזרת באלגוריתמים של ראייה ממוחשבת שמזהה מה אתם מכוונים אל המצלמה של הסמארטפון, ומעניקה לכם מידע ופרטים עליו. תחילה, האפליקציה הייתה זמינה בתצורת פיצ׳ר במצלמה במכשירי אנדרואיד ספציפיים (עם גרסת Google Photos מעודכנת), אבל החל מהשבוע היא זמינה להורדה בתור יישום עצמאי ב-Google Play. אבל, מה בעצם אפשר לעשות איתה ולמה שתרצו להוריד אותה? הנה כמה שימושים ששווה שתכירו.
האפליקציה החדשה של גוגל תעזור לכם להמיר את כל כרטיסי הביקור הפיזיים שאתם אוספים באירועי נטוורקינג למיניהם לאנשי קשר דיגיטליים. כדי לעשות זאת, עליכם פשוט לכוון את עדשת המצלמה לכיוון כרטיס הביקור, לחכות שהיא תזהה את הכרטיס, וללחוץ על העיגול שמייצג אותו. בתוך שניה ייפתח בפניכם תפריט הכולל אפשרות לשמור את איש הקשר למכשיר, להתקשר אליו, לשלוח מייל, הודעה, או להיכנס לאתר (אם מצויין אחד כזה על הכרטיס).
אפליקציות של אתרי קניות כדוגמת אסוס ואלי אקספרס מאפשרות לבצע חיפוש מוצרים לפני תמונה, וגם גוגל מציעה את הפונקציה הזו ב-Lens. נניח שמצאתם בחנות פריט שמצא חן בעיניכם אבל המחיר שלו קצת גבוה מידי, תוכלו לכוון את מצלמת המכשיר לכיוונו, ולראות היכן תוכלו לרכוש אלטרנטיבות דומות (או אולי זהות) לו. דוגמא נוספת – אם מצאו חן בעיניכם הנעליים של אדם זר שממתין ביחד איתכם בדואר, תוכלו ללכוד אותן בעדשת המצלמה באופן אלגנטי, ולקוות שגוגל תצליח לזהות ולהגיד לכן היכן תוכלו לרכוש כאלו גם כן.
3. איזה גזע הכלב הזה?
מכירים את זה שאתם מסתובבים ברחוב, יושבים בבית קפה או פשוט עובדים במשרד ידידותי להולכים על ארבע, ומבחינים בכלב סופר חמוד אבל פשוט לא מצליחים להיזכר איך קוראים לגזע שלו, וזה גורם לכם לתסכול עז? ובכן, גם כאן גוגל תוכל לעזור. פשוט תכוונו את המצלמה לעבר הכלב, ובתוך שנייה תקבלו את האבחנה של גוגל.
חופשת הקיץ מתקרבת, מה שאומר שאתם בוודאי מתכננים כבר את הטיול הבא שלכם. אם המקום אליו אתם נוסעים לא דובר אנגלית כשפת אם, אתם עשויים להסתבך עם פירוש של שלטים, תפריטים וכו׳. בעוד ש-Google Translate עושה עבודה מצוינת בתרגום, עם Lens תוכלו גם לתרגם מנות מסוימות לשפה שלכם, אבל גם לצפות בתמונה של המנה המיסתורית, כדי שלא יהיו לכם הפתעות.
אתם מטיילים בחו״ל, הגעתם לנקודת תיירותית סופר מרכזית, אבל אין לכם מושג על מה כל המהומה?פשוט כוונו את מצלמת המכשיר לכיוונה, לחצו על העיגול שמייצג את המונומנט, וגוגל כבר תציג בפניכם את כל המידע הרלוונטי וההיסטורי על המקום. ״הפרשנות״ רלוונטית גם למקומות ציבוריים נוספים כמו למשל בתי קפה ומסעדות; הנחמד הוא שגם כשישבנו בתוך המשרד וצילמנו מעבר החלון מסעדה הממוקמת מעבר לכביש, גוגל הצליחה לזהות אותה ולהציג לנו פרטים לגבייה – מן הסתם עם עזרה קטנה מה-GPS – אבל עדיין מרשים.
13 תגובות על "5 דברים ממש מגניבים שאתם יכולים לעשות עם אפליקציית Lens של גוגל"
האם זו ברמת הסיבה?
לא, זה עובד לי סבבה.
בגדול קצת התאכזבתי, ציפיתי לפיצ’רים חדשים וגיליתי את אפליקציית goggles בממשק חדש. בעצם החידוש היחיד הוא שסריקת וזיהוי העצמים מתבצעים תוך כדי צפייה במסך המצלמה, אבל בשביל לצפות במידע צריך ללחוץ על נקודה כלשהי במסך ואז מתבצע צילום סטילס והמידע מופיע על המסך. זה כמעט זהה למה שהיה לפני זה, רק סדר הפעולות טיפה שונה.
Google Lens הוסיף תמיכה לביצוע OCR בעברית.